На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019), члана 11. Одлуке о буџету општине Гаџин Хан за 2022. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-319/22-IV/01 од 24.03.2022. године,

Општинско веће општине Гаџин Хан на седници одржаној 24. марта 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2022. годину (“Службени лист града Ниша” 116/2021):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 66.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **116.000,00** динара (стошестнаестхиљададинара) Општинској управи општине Гаџин Хан на име недостајућих средстава за покриће трошкова парничних поступака по основу две пресуде.

1. Средства из тачке 1. овог предлога распоређују се у оквиру

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 59**

**Економска класификација 483111 – Новчане казне и пенали по решењу судова**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2022. годину и финансијског плана Општинске управе општине Гаџин Хан утврђено је да на горе наведеној економској класификацији нису планирана довољна средства за ове намене.

Министарство финансија Републике Србије доставило је Обавештење о намери подношења предлога за извршење број 8964 од 11.03.2022.године на основу Пресуде Основног суда у Нишу 12 П-10778/20 од 23.11.2021. године према извршном дужнику Општини Гаџин Хан. Овом пресудом општина Гаџин Хан обавезује се да тужиоцу Драгославу Филиповићу из Равне Дубраве надокнади нематеријалну штету због претрпљених физичких болова и претрпљеног страха услед уједа пса луталице у висини од 70.000,00 динара са законском затезном каматом, као и трошкове парничног поступка у висини од **45.400,00** динара.

Пресудом Основног суда у Нишу 19 П бр.2043/21 од 29.11.2021.године Општина Гаџин Хан се обавезује да Стефану Јанаћковићу из села Дукат на име накнаде нематеријалне штете због претрпљених физичких болова и претрпљеног страха услед уједа пса луталице исплати износ у висини од 70.000,00 динара са законском затезном каматом, као и трошкове парничног поступка у висини од **57.900,00 динара са законском затезном каматом** од дана извршности односно 22.12.2021.године. На основу Захтева за добровољну исплату од 14.03.2022.године пуномоћника тужиоца потребно је исплатити и додатне трошкове за састављање захтева и клаузулу правноснажности и извршности од **10.800,00** динара.

За надокнаду нематеријалне штете физичким лицима постоје обезбеђена средства у Одлуци о буџету општине Гаџин Хан за 2022.годину на економској класификацији 485.

На економској .класификацији 483, позиција 59, Одлуком о буџету општине Гаџин Хан за 2022.годину планирана средства су у целости утрошена па се из текуће буџетске резерве издваја износ од **115.427,74** динара како би се покрили парнични трошкови.

Број: 06-400-156/22-III

У Гаџином Хану, 24.03.2022.године

 ПРЕДСЕДНИК

 ОПШТИНСКОГ ВЕЋА

 Милисав Филиповић